Afterglow (album)

Afterglow er det andre musikkalbumet fra det norske progressiv rock-bandet Wobbler, utgitt 30. mars 2009.

Dette er bandets siste album med Tony Johannessen som vokalist, da han forlot bandet etter utgivelsen. Albumet består av to episke låter og tre kortere låter, og bortsett fra noe vokal på «Imperial Winter White» er samtlige låter instrumentale. De to sentrale låtene på Afterglow er nevnte «Imperial Winter White» og «In Taberna», som er omarbeidet fra to låter som ikke kom med på debutalbumet Hinterland. «Imperial Winter White» og «In Taberna» ble utgitt på en promo EP i 2003 med andre titler, henholdsvis «Imperial Winter White Dwarf» og «Leprechaun Behind the Door». 

Alle låtene på Afterglow ble hovedsakelig skrevet i 1999 og innspilt på nytt mellom juni 2007 og oktober 2008. Wobbler var nær ved å bli oppløst da Lars Fredrik Frøislie bestemte seg for å starte innspillingen av låtene sommeren 2007 og den positive mottakelsen albumet fikk, var en av grunnene til at de valgte å fortsette. Plateomslaget er et maleri malt av Frøislie i 1999. 

Albumets lydbilde blir beskrevet som meget inspirert av progressiv rock fra tidlig på 1970-tallet, som blant andre PFM, King Crimson, Gentle Giant og Gryphon. Gjesteartister er Ketil Vestrum Einarsen på fløyter, Sigrun Eng spiller cello og Aage Moltke Schou medvirker med vibrafon, glockenspiel og perkusjon.

Afterglow er per juni 2025 rangert på 92.-plass på ProgArchives' liste over de beste progressiv rock-albumene utgitt i 2009.

Sporliste

 «The Haywain» – 0:54
 «Imperial Winter White» – 15:01
 «Interlude» – 2:35
 «In Taberna» – 13:09
 «Armoury» – 3:00

 Personell 
Lars Fredrik Frøislie – Hohner Clavinet D6, Fender Rhodes Mk II, Hammond C3, Mellotron M400, Mini Moog, Arp Pro Soloist, Arp Axxe, Solina String Ensemble, Stylophone, piano, bakgrunnsvokal   
Martin Nordrum Kneppen – trommer, blokkfløyte, krumhorn, perkusjon
Kristian Karl Hultgren – bass: Rickenbacker 4001 og Fender Jazz Bass, akustisk bass, kontrabass
Tony Johannessen – vokal
Morten Andreas Eriksen  – el. gitarer: Gibson SG, Fender Telecaster, Fender Stratocaster, Danelectro, Gibson Explorer, Jay Turser Double Neck, Martin akustisk gitar

Andre medvirkende
Ketil Vestrum Einarsen – fløyter på «Imperial Winter White» og «In Taberna»
Sigrun Eng – cello på «In Taberna»
Aage Moltke Schou – vibrafon, glockenspiel, perkusjon på «Imperial Winter White» og «In Taberna»

 Referanser 

 Eksterne lenker 
Afterglow hos Discogs.com
Afterglow hos AllMusic.com
Afterglow hos ProgArchives.com
Afterglow by Wobbler hos ProgGnosis.com

Kategori:Musikkalbum fra 2009
Kategori:Wobbler-album